recursal/SuperWikiNEXT-32B huggingface dataset:
**Gustaf Malcolm «Gösta» Liliehöök** (født 25. mai 1885, død 18. november 1974 var en svensk idrettsutøver. Under Sommer-OL 1912 vant han gull i moderne femkamp.

Liliehöök resultat i første grenen skyting var 192 poeng som gav han tredjeplass. I svømming fikk han tiden 6.05,8 og en tiendeplass. I fektekonkurransen kom han på sjetteplass. I den fjerde grenen feltritt kom han på fjerdeplass. I den avsluttende terrengløpet sluttet han på femteplass. Summen av de fem plasseringene ble 27, en mindre enn landsmannen Gösta Åsbrink som tok sølv.

OL-medaljer
-----------

* 1912 Sveriges flagg Stockholm - Gull **Gull** i moderne femkamp

Eksterne lenker
---------------

* (en) Gösta Lilliehöök – Olympedia Rediger på Wikidata

* (en) Gösta Lilliehöök – Sports-Reference (OL-resultater – arkivert) Rediger på Wikidata

* (en) Gösta Lilliehöök – databaseOlympics.com (arkivert) Rediger på Wikidata

* (sv) Gösta Lilliehöök – Sveriges olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** Geni
 |
**Fredrik Andersson** (født 28. februar 1968) er en svensk tidligere ishockeymålvakt som per 2022 er trener for Vålerenga Hockey.

Som aktiv utøver var Andersson spiller i Modo Hockey, EC Kapfenberg, EV Wien og Timrå IK, foruten på det svenske ishockeylandslaget «Tre Kronor». Andersson var sportsdirektør for Modo Hockey, men etter sesongen 2010/2011 fikk han sparken og ble erstattet av Markus Näslund. Anderssons moderklubb er KB 65.

Andersson har et VM-sølv i 1990 og et U18 EJC-sølv på merittlisten som spiller og et SM-gull som andretrener for Modo i 2006/2007-sesongen.

I 2017 ble han hovedtrener i Timrå IK. Han fikk sparken fra klubben i mars 2022. Den 13. juni 2022 ble det kunngjort at Andersson ble Vålerenga Hockeys nye hovedtrener.

Referanser
----------

1. ↑   Freebase-data fra Google[Hentet fra Wikidata]
2. ↑  Thomas Sundberg (24. april 2017). «Fredrik Andersson tar över Timrå». *SVT Nyheter*. Besøkt 25. april 2017.
3. ↑  Det er med stor glede vi kan fortelle at Fredrik Andersson er Vålerengas nye hovedtrener.. *Vålerenga Hockey*

Eksterne lenker
---------------

* (en) Fredrik Andersson – Olympedia Rediger på Wikidata

* (sv) Fredrik Andersson – Sveriges olympiske komité Rediger på Wikidata

* (en) Fredrik Andersson – Eurohockey.com Rediger på Wikidata

* (en) Fredrik Andersson – Eliteprospects.com Rediger på Wikidata
*For partisanen med samme navn, se Gösta Andersson (partisan).*

**Gösta Andersson** (født 15. februar 1917 i Selånger, død 12. september 1975 i Sundsvall) var en svensk bryter som deltok i de olympiske leker 1948 i London og 1952 i Helsingfors. 

Andersson ble olympisk mester i bryting under Sommer-OL 1948 i London. Han vant den fjerde tyngste vektklassen, weltervekt opp til 73,0 kg, i gresk-romersk stil. I finalen beseiret han Miklós Szilvási fra Ungarn.

Fire år senere, under Sommer-OL 1952 i Helsingfors, fikk han sølv etter å ha tapt finalen til Miklós Szilvási.

OL-medaljer
-----------

* 1948 Storbritannias flagg London - Gull **Gull** i bryting, weltervekt gresk-romersk stil
* 1952 Finlands flagg Helsingfors - Sølv Sølv i bryting, weltervekt gresk-romersk stil

Eksterne lenker
---------------

* (en) Gösta Andersson – Olympedia Rediger på Wikidata

* (en) Gösta Andersson – Sports-Reference (OL-resultater – arkivert) Rediger på Wikidata

* (en) Gösta Andersson – databaseOlympics.com (arkivert) Rediger på Wikidata

* (sv) Gösta Andersson – Sveriges olympiske komité Rediger på Wikidata

* (en) Gösta Andersson – FILA Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Bjørn Richard Johansen** (født 19. mai 1965 i Skien) er en norsk økonom og kommunikasjonsrådgiver i byrået First House. Han var politisk sekretær i Høyre og Unge Høyre 1986–1987, formann i Telemark Unge Høyre fra 1987, journalist i NRK 1989–1992, rådgiver i Burson-Marsteller 1992–1997, informasjonsdirektør i Hakon Gruppen 1997–2001, viseadministrerende direktør i Burson-Marsteller 2001–2005 og global kommunikasjonsdirektør i Glitnir 2005–2008. 

Bjørn Richard Johansen arbeidet med koordinering for Islands kriseledelsesenhet 2008–2009. Han har jobbet for SpareBank 1 og BN Bank som strategisk rådgiver og kommunikasjonsdirektør i deler av 2009. Han er en av flere medgründere av First House, hvor han fra 2009 er partner og seniorrådgiver.

Johansen var initativtaker til TelemarkHelten, et sport- og opplevelsesarrangement eid av idrettslagene i Tinn og Vinje.

Johansen er utdannet økonom fra Handelshøyskolen BI og Universitetet i Uppsala og har befalsutdanning fra Forsvaret og Forsvarets høgskole.

Referanser
----------

1. ↑  Organisasjon[*død lenke*] telemarkhelten.no

Eksterne lenker
---------------

* Presentasjon av Johansen på First House sine nettsider (Besøkt 3. april)
* FIPRA[*død lenke*]
* Kommunikasjon
**Fredrik Barbe Wallem** (født 29. november 1877 i Bergen, død 3. juli 1945) var en norsk kunsthistoriker. Han var direktør for Nordenfjeldske Kunstindustrimuseum 1920–1945.

Wallem var født i Bergen, og tok artium ved Trondheim katedralskole 1896. Han studerte arkeologi og kunsthistorie, ble dr.philos. i 1910 og arbeidet 1911–1920 ved Universitetets etnografiske museum og Oldsaksamlingen i Oslo. 

Han har blant annet utgitt bøkene *Østraat* (1916), *Steinvikholmen* (1917), om Trondheims historie (1906 og 1927) om Det Norske Studentersamfunds historie (1913) og om Olavsbilder i middelalderen (1930).

Wallem markerte seg også som forsker på norske bumerker og skrev den omfattende og grunnleggende artikkelen «En indledning til studiet af de nordiske bomærker». 

Fredrik B. Wallems vei på Charlottenlund i Trondheim er oppkalt etter ham.

Referanser
----------

1. ↑   Norsk biografisk leksikon, nbl.snl.no[Hentet fra Wikidata]
2. ↑   Bergens Tidende, urn.nb.no, type referanse dødsannonse, utgitt 4. juli 1945[Hentet fra Wikidata]

Kilder
------

* Terje Bratberg. «Fredrik Barbe Wallem». I: *Norsk biografisk leksikon*. Bd 10. 2005
* Fredrik B. Wallem: «En indledning til studiet af de nordiske bomærker», *Årbok 1902 for Foreningen til Norske Fortidsminners Bevaring*, Kristiania 1903

Eksterne lenker
---------------

* Fredrik B. Wallems privatarkiv finnes ved NTNU Universitetsbiblioteket Dorabiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** Prabook **·** Historisk befolkningsregister **·** BIBSYS **·** Geni **·** VIAF **·** GND **·** ISNI **·** SUDOC
 |

Portaler: Litteratur | Kunst
***Homophthalmus*** er en slekt av vedborende borebiller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander. De er kjent under navn som «dødningeur», «mit» og «tremark».

Utseende
--------

Små (ca. 2,5;mm), avlange biller med sylindrisk kroppsform. Arten er mørkt brunlig på farge. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette.
**Hodet** er vanligvis lite og noe nedoverbøyd, fasettøynene runde eller ovale, ikke oppdelt. Antennene varierer mye i form – de kan være lange og perlekjedeformede (tyvbiller), korte og tynne, kamformede eller mer eller mindre kølleformede. De består av 9-11 ledd. **Brystskjoldet** (pronotum) er vanligvis høyt hvelvet, ofte med tydelige knøler eller furer. Hos de fleste er det omtrent så bredt som dekkvingene, men av og til bare halvparten så bredt. **Dekkvingene** er parallellsidige. De er matte, med rekker av nokså grove punktgroper. **Beina** er forholdsvis lange og slanke, og kan foldes tett inntil kroppen.

**Larvene** er korte og trinne, gjerne mer eller mindre hårete.

Levevis
-------

De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.

Utbredelse
----------

Den nålevende arten er utbredt i Mellom-Europa nordover til Baltikum.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien bore- og hettebiller, Bostrichoidea
				+ Familien tyvbiller og borebiller, Ptinidae Latreille, 1802
					- Underfamilien Dryophilinae Gistel, 1848
						* Stammen Dryophilini
							+ Slekten ***Homophthalmus*** Abeille de Perrin, 1875
								- †*Homophthalmus kunnegsgarbensis* Alekseev, 2014 - fossil art fra Baltisk rav
								- *Homophthalmus rugicollis* (Mulsant & Rey, 1853)

Referanser
----------

1. ↑  «Artsdatabankens artsopplysninger». Artsdatabanken. 2. oktober 2020. Besøkt 2. oktober 2020.
2. ↑  Alekseev, Vitaly I. 2014. New fossil species of Ptinidae (Insecta: Coleoptera) in Baltic amber (Tertiary, Eocene). *Zoology and Ecology* 24(3): 239-255

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* (en) *Homophthalmus* i Encyclopedia of Life Rediger på Wikidata

* (en) *Homophthalmus* i Global Biodiversity Information Facility Rediger på Wikidata

* (en) *Homophthalmus* hos NCBI Rediger på Wikidata

* *Homophthalmus* – detaljert informasjon på Wikispecies Rediger på Wikidata
**Daouda Malam Wanké** (født 1946 i Yellou, nær Niamey, Niger, Fransk Vest-Afrika, død 15. september 2004 i Niamey, Niger) var en nigersk offiser fra hausa-folkegruppen.

Wanké gikk inn i det nigerske militæret, hvor han avanserte til majors grad. 9. april 1999 ledet han et statskupp hvor president Ibrahim Baré Maïnassara, som selv hadde tatt makta i et kupp, ble styrtet og myrdet. De to følgende dagene var det mye politisk usikkerhet i landet, siden statsministeren Ibrahim Hassane Mayaki og flere andre kunne kreve stillingen som president. 11. april krevde Wanké denne stillingen, som leder for en overgangsregjering som lovet å holde valg senere samme år. 

Wankés regjering holdt sitt løfte, og i desember 1999 ga den fra seg makta til den nyvalgte president Mamadou Tandja. Etter det led Wanké av flere helseproblemer. I hans tre siste måneder reiste han til Libya, Marokko og Sveits for medisinsk behandling. Han etterlot seg en kone og tre barn.

Referanser
----------

1. ↑  «'Assassin' is made Niger president». The Independent. 11. april 1999.
2. ↑  Alice J. Kang (2015). «Bargaining for Women’s Rights: Activism in an Aspiring Muslim Democracy» (pdf) **(engelsk)**. University of Minnesota.

|  |  |  |
| --- | --- | --- |
| Forgjenger:**Ibrahim Baré Maïnassara** | **Nigers våpenNigers president**(11. april–22. desember 1999) | Etterfølger:**Mamadou Tandja** |
**Bjørn Rune Lie** (født 27. juli 1977) er en norsk illustratør og barnebokforfatter. 

Bjørn Rune Lie er utdannet ved Falmouth College of Arts i Falmouth helt sørvest i England i 2001. Han har siden jobbet som frilans illustratør i Norge og England og utgitt to bildebøker med egen tekst og egne illustrasjoner. Han har vunnet en rekke priser for arbeidene sine i designkonkurransene Visuelt og Årets vakreste bøker. Illustrasjonene hans er ofte utført som akrylmalerier i tidsriktig naivistisk og dekorativ retrostil, gjerne med flater i avstemte farger. Bildene kjennetegnes ellers av stor teknisk dyktighet, detaljer, humor og estetikk.

I tillegg til oppdrag for en rekke internasjonale klienter, balnt annet magasiner og designbyråer, arbeider han med egen kunst og bokprosjekter. 

Bjørn Rune Lie kommer opprinnelig fra Drammen, men har bodd flere år i England, blant annet i Bristol.

Bibliografi
-----------

* 2004: *Welhavens vase* - bildebok utgitt på Linoleum forlag
* 2008: *Slapsefjell* - bildebok utgitt på Magikon forlag

Eksterne lenker
---------------

* (no) Publikasjoner av Bjørn Rune Lie i BIBSYS
* Bjørn Rune Lies egenpresentasjon
* «Månedens illustratør» på Norsk barnebokinstitutts nettsider 2014 Arkivert 21. oktober 2015 hos Wayback Machine.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
Qianjiang innen provinsen Hubei.
**Qianjiang** er en kinesisk subprefekturby i provinsen Hubei i det sentrale Kina. Den er direkte understilt provinsregjeringen. 

Befolkningen var på 998 525 innbyggere i 1999.

Samferdsel
----------

### Tog

Hankou–Yichang-høyhastighetsjernbane, åpnet i 2012, løper gjennom området og har stasjon der.

### Vei

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Historie
--------

Qianjiang var et tidlig senter for den kinesiske oldtidsstaten Chu.

Qianjiang ble gjort til fylke i 965, under Song-dynastiet.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Principal constructeur de deux roues en Chine Arkivert 11. februar 2009 hos Wayback Machine.
* Lokalregjeringens sider

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Qian Xuantong** (tradisjonell kinesisk: 錢玄同, forenklet kinesisk: 钱玄同 , pinyin:  *Qián Xuántóng* , født 1887 i Huzhou i Zhejiang i Kina, død 17. januar 1939) var en kinesisk professor ved Pekinguniversitetet og ved flere universiteter, og fonetiker som arbeidet for fremmet av det kinesiske folkespråk (*baihua*). Som medarbeider i tidsskriftet La Jeunesse var han med på å legge grunnlaget for 4. mai-bevegelsen.[] Han underviste ved flere universiteter. 

Qian Xuantong foreslo at det kinesiske skrifttegnsystemet skulle avskaffet. Han var en sterk tilhenger av esperanto, og det var noen anledninger at han foreslo at esperanto skulle erstatte kinesisk.[]

Han gikk også inn for forenkling av det kinesiske tegnspråk og standsardisering av uttalereglene. 

Hans sønn Qian Sanqiang var atomfysiker, og bidro til utviklingen av atomvåpen i Kina.

Referanser
----------

1. ↑   Trove, oppført som Xuantong Qian, Trove person-ID 1438710, besøkt 9. oktober 2017[Hentet fra Wikidata]
2. ↑   Korean Authority File, oppført som 첸쉬안퉁, National Library of Korea ID KAC200413157[Hentet fra Wikidata]
3. ↑   mutualart.com, MutualArt artist ID EB6D3EACDC09BF77, besøkt 9. oktober 2017[Hentet fra Wikidata]
4. ↑   Faceted Application of Subject Terminology, oppført som Xuantong Qian, FAST-ID 202324, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NLA **·** NDL **·** CiNii
 |
**Tom Henrik Beck** (født 22. juli 1947 i Oslo, død 28. mai 2011) var er en norsk jurist, sakprosaforfatter og advokat med arbeidsrett som sitt spesialfelt. Han var blant annet avdelingsdirektør i Norsk Arbeidsgiverforening. 

Beck studerte juss ved Universitetet i Oslo og ble Cand.jur. i 1976. Han ble advokatfullmektig i 1979 og arbeidet først i en fagforening, deretter var han i en årrekke ansatt som avdelingsdirektør i en av NAFs (nå NHO). Etter dette etablerte han advokatfirmaet Storeng, Beck & Due Lund sammen med advokatene Arve Due Lund og Nils Storeng. Han var forfatter av flere juridiske lærebøker innen både entrepriserett og arbeidsrett.

Beck var en ivrig slalåmkjører i sine yngre dager og deltok i mange konkurranser for klubben Njård. I 1970 vant han et renn som ble holdt mellom de europeiske juridiske fakulteter i St. Moritz. Han tok i tillegg sølv i storslalåm. Han var også en ivrig kajakkjører og deltok to ganger i New York City Marathon, samt flere ganger i Birkebeinerløpet og Vasaloppet.

Han ble i 1977 gift med Eva Imislund (f. 1954).

Beck døde av hjertestans under en kajakkkonkurranse i 2011.

Referanser
----------

1. ↑  CappelenDamm - Tom Henrik Beck[*død lenke*]
2. ↑  Aftenposten aften - Juristene kunne også gå på ski (20.1.1970, s.11)
3. ↑  Aftenposten - Dødsfal (7.6.2011, s.7)

Eksterne lenker
---------------

* (no) Publikasjoner av Tom Henrik Beck i BIBSYS

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**Jens Barland** (født 18. mai 1966 på Smøla) er en norsk medieforsker og tidligere redaktør. Han er førsteamanuensis og instituttleder ved Høyskolen Kristiania, og var i 2012-2019 førsteamanuensis i medieledelse og innovasjon ved NTNU. Han var i 2009-2012 ved Institutt for medier og kommunikasjon ved Universitetet i Oslo og tok PhD-graden med doktoravhandlingen *Journalistikk for markedet*.

Tidligere har han jobbet i Aftenposten fra 2005. Barland var sjefredaktør og administrerende direktør i Stavanger Aftenblad fra januar 2000 til oktober 2002. Det vakte stor oppsikt da han offentliggjorde at avisens korrespondent i Brussel, Stein Viksveen, var siktet for spionasje. Stor offentlig oppmerksomhet fikk også saken der journalister i avisen kjøpte ecstasy. Barland jobbet i Dagbladet i 1987-1999.

Barland har Master of Arts i International Relations fra United States International University lokalisert i Nairobi. Han er også Diplomøkonom fra Handelshøyskolen BI, har kristendom grunnfag fra Det teologiske menighetsfakultet, og journalistikk fra Mediehøgskolen Gimlekollen.

Barland har vokst opp i Stokke.

Referanser
----------

1. ↑  Bjørgan, Espen Halvorsen (20. november 2018). «Ser frem til å jobbe med utviklingen av Norges første private universitet». *universitetsavisa.no*. Besøkt 27. august 2019.
2. ↑  Doktoravhandlingen *Journalistikk for markedet. Redaksjonell produktutvikling i VG og Aftonbladet på nett og papir 1995-2010*:
3. ↑  *Jense-gutten*, Dagbladet 19. oktober 1999
4. ↑  O*verraskelse og usikkerhet etter Barlands avgang*, Dagens Næringsliv, 16. oktober 2002
5. ↑  *Aftenbladet-redaktør vil ta straffen*, Nettavisen 29. september 20000[*død lenke*]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** CRIStin
 |
**Jens Bolling** (født 23. juli 1915 i Levanger i Nord-Trøndelag, død 13. desember 1992) var en norsk skuespiller. 

Bolling var ansatt ved Nationaltheatret fra 1936 til 1945, og i 1961, samt ved det idealistiske Studioteatret i Oslo fra 1945 til 1949. Han ble deretter sjef ved Rogaland Teater i Stavanger, der han var fra 1949 til 1951. Han var dessuten ansatt ved Den Nationale Scene i Bergen fra 1954 til 1956. 

Bolling arbeidet siden frilans, også med skuespilleroppdrag innen film og hørespill, blant annet i Arne Skouens filmsuksess *Ni liv* fra 1957. Jens Bolling ble særlig kjent gjennom flere radio- og fjernsynsprogram på 1960- og 70-tallet der han fortalte norske folkeeventyr for barn. Flere av opplesningene er siden utgitt som lydbøker på CD.
Som barnetimeonkel hadde han med seg hunden «Bonzo» i studio. 

Jens Bolling var medredaktør av bokserien *Vi leser eventyr* som kom i 1962. I 1983 utgav han *Teater i krig* på Cappelen forlag. Bolling fikk Teskjekjerringprisen i 1985.

Han var gift med Marit Bolling.

Teaterroller (utvalg)
---------------------

| År | Tittel | Forfatter | Rolle | Scene | Ref. |
| --- | --- | --- | --- | --- | --- |
| 1936 | *Peer Gynt* | Henrik Ibsen | et hofftroll | Nationaltheatret |  |

Referanser
----------

1. 1 2 3 4   Norsk biografisk leksikon, nbl.snl.no[Hentet fra Wikidata]
2. ↑   Freebase-data fra Google[Hentet fra Wikidata]
3. ↑   Geni.com-ID 6000000004879732039[Hentet fra Wikidata]
4. ↑  «*Peer Gynt*». Sceneweb. Besøkt 2. mars 2021.

Eksterne lenker
---------------

* (en) Jens Bolling på Internet Movie Database Rediger på Wikidata

* (no) Jens Bolling hos Nationaltheatret Rediger på Wikidata

* (no) Jens Bolling hos Sceneweb Rediger på Wikidata

* (en) Jens Bolling hos The Movie Database Rediger på Wikidata
* Lydeksempler fra Bollings eventyropplesninger

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** Geni **·** VIAF **·** LCCN **·** ISNI **·** KulturNav
 |
**Mathilde Schjøtt** (født 26. februar 1876, død 1. februar 1959) var Norges første kvinnelige embedsmann.

Familie
-------

Hun var datter av forfatteren Mathilde Schjøtt (f. Dunker) og professor i filologi Peter Olrog Schjøtt. Hun hadde tre søstre: Anna Theodora Schjøtt, Sofie Conradine Schjøtt, som ble cand.jur. i 1896, og Julie Constance Schjøtt. Alle de fire søstrene tok examen artium.

Familien Dunker/Schjøtt var i flere generasjoner blant Norges fremste intellektuelle, og ikke minst kvinnene i familien var førende i samtidens intellektuelle og litterære debatter.

Utdannelse
----------

Mathilde Schjøtt gikk på Fru Ragna Nielsens skole, i likhet med den to år eldre søsteren Julie Constance. Mathilde tok examen artium med laud i 1894, og examen philosophicum som preseterist i 1895. I 1903 avla hun embetseksamen i realfag, med laud.

Hun ble med dette en av de fem første kvinnene i Norge som tok embetseksamen i realfag.

Yrkesliv
--------

Etter utdannelsen ble Mathilde Schjøtt ansatt som vikarlærer ved Lillehammer latinskole, og i 1904 fikk hun en lærerstilling ved Voss høiere almenskole.

I 1905 ble hun innstilt som nummer to til et adjunktembete i Trondheim. I juli 1906 ble hun utnevnt av Kongen i statsråd til adjunkt i Stavanger, og ble dermed Norges første kvinnelige embetsmann.

Clara Holst skrev i 1907 en artikkel om Norges første embetsmann, der hun avslutningsvis konstaterte:

> «Mathilde Schjøtt er ikke af dem, som virker for kvindesagen i tale og skrift. Men ved sin rolige planmæssighed og sin faste tillid til fremtiden har hun udrettet mere for den end mange andre ved sine foredrag.»
> 
>

Referanser
----------

1. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 21.
2. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 72.
3. ↑  «Mathilde Schjøtt». *geni\_family\_tree* **(engelsk)**. Besøkt 11. mars 2017.
4. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 132.
5. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 132.
6. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 32–33.
7. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 1–7.
8. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 32–33.
9. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 32–33.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Halmstad slott** ligger i det sentrale Halmstad (tidligere dansk: Halmsted). Det består av fire hus omkring en borggård som er 30 x 36 m. Den sydlige lengen er selve kongehuset og bruktes opprinnelig som embedsbodsted for lensmannen, og som et slags lystslott for kongen under inspeksjonsreisene.

Historie
--------

På plassen hvor slottet nå befinner seg lå det en gård som i 1595 ble kjøpt med tanke på å bygge en residens til kong Christian IV når han besøkte Halmstad. Samtidig skulle bygningen fungere som embedsbolig for lensmannen Poul Huitfeldt. 

I 1609 begynte ombyggingen av gården til slott, og ni tilgrensende tomter ble innkøpt. Byggeleder og arkitekt var den nederlandsk-danske Hans van Steenwinckel den eldre, som i 1601 døde, mitt under byggingen. Han ble begravet i St. Nikolai kirke, og hans elev byggmester Willum Cornelissen overtok byggearbeidet. 

Renoveringen av den opprinnelige delen ble påbegynt i 1610, og man gikk samtidig i gang med den sydlige lengen. Portfløyen i nord og den østlige lengen ved Nissan ble oppført 1614-15. I de påfølgende år ble slottet innredet, og i 1618 skal den sydlige delen ha stått helt ferdig. 

Christian IV har i dansk arkitekturhistorie gitt navn til en byggestil som kalles Christian IV-renessanse, og det er i denne tradisjon som Halmstad slott hører hjemme. Det ble bygget til fornøyelser og avkopling, og er som sånn mere beslektet med datidens danske landslott enn med de store, praktfulle slottsanleggene. 

Med freden i Brømsebro i august 1645, og senere med freden i Roskilde i 1658 gikk Halland over til Sverige. Slottet ble deretter bolig for den første svenske landshøvdingen Bengt Christoffersson Lilliehöök, og samtidig residens for den svenske regjeringen ved besøk i Halmstad. 

* Halmstad slott.Halmstad slott.
* Fasade mot Nissan.Fasade mot Nissan.

Kongelige besøk
---------------

Den siste delbetalingen fra freden i Knærød, for å få tilbake festningen Älvsborg fra Danmark, skal ha foregått her i januar 1619. 25. februar til 3. mars samme år, ble det vennskapelige forholdet stadfestet mellom landene, når Christian IV og Gustav II Adolf hadde forhandlinger på slottet hvor de samtidig moret seg kongelig, spiste, drakk og danset. På den tiden omfattet et kongelig taffel fire omganger med 20 retter i hver omgang samt 25 skålhilsner, hvor glassene skulle tømmes.

Andre monarker som har besøkt slottet er dronning Christina som overnattet her i 1654 på vei til Roma. Karl XI holdt riksdag her i 1678, og slottet er siden blitt besøkt av flere svenske konger. Ved Halmstads 700-årsjubileum i 2007, ønsket Halmstad som tidligere dansk kjøpstad, å se dronning Margrethe tilstede, men denne hadde ikke tid. Det nåværende svenske kongeparet deltok i festlighetene.

Referanser
----------

1. ↑   Wiki Loves Monuments' database, tools.wmflabs.org, utgitt 12. april 2017[Hentet fra Wikidata]
2. ↑   Arkivert 1. september 2009 hos Wayback Machine. Länsstyrelsen om Halmstad slott
3. ↑   Avisen BT

Eksterne lenker
---------------

* Halmstad slott

|  |  |
| --- | --- |
| Oppslagsverk/autoritetsdata | VIAF
 |
***Grammoptera abdominalis*** er en bille som tilhører familien trebukker (Cerambycidae). I Norden er den sjelden og bare funnet i Danmark og én gang i Sør-Sverige.

Utseende
--------

En liten (5–10 mm), brun, middels slank trebukk. Den kan kjennes fra de andre Grammoptera-artene som forekommer i Norden på at lårene er røde med svart spiss (hovedsakelig svarte hos *Grammoptera ruficornis*, helt røde hos *Grammoptera ustulata*) og antennene helt mørke (røde og mørke hos *Grammoptera ruficornis*. Antennene er nesten så lange som kroppen og stort sett mørke. Hodet er nokså bredt med markerte tinninger og kraftig innsnørt hals. Pronotum er omtrent så langt som bredt, klokkeformet sett ovenfra, med bakhjørnene trukket ut til korte, spisse pigger. Dekkvingene er til sammen bare litt bredere enn pronotum, parallellsidige, mørkbrune til svarte. Beina er slanke, lårene røde med svart spiss, leggene og føttene mørke. Larven er opptil 14 millimeter lang, med tre par tydelige bein.

Levevis
-------

Larvene utvikler seg i døde grener av eik, disse bør være kraftig angrepet av sopp, særlig arten *Vuilleminia comedens*, men det er mulig at den ikke er spesielt knyttet til denne arten. Larveutviklingen tar trolig to år. De voksne billene kan finnes i mai-juni, gjerne på blomster.

Utbredelse
----------

Arten er utbredt i Europa østover til Kaukasus. I Norden er arten svært sjelden, det er kjent funn fra Jylland og Bornholm i Danmark og ett funn fra Småland, Sverige.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien trebukker, Cerambycidae Latreille, 1802
					- Underfamilien blomsterbukker, Lepturinae – 130 arter i Europa
						* Stammen Lepturini Latreille, 1802
							+ *Grammoptera abdominalis* (Stephens, 1831)

Kilder
------

* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

Eksterne lenker
---------------

* (en) *Grammoptera abdominalis* i Encyclopedia of Life Rediger på Wikidata

* (en) *Grammoptera abdominalis* i Global Biodiversity Information Facility Rediger på Wikidata

* (no) *Grammoptera abdominalis* hos Artsdatabanken Rediger på Wikidata

* (sv) *Grammoptera abdominalis* hos Dyntaxa Rediger på Wikidata

* (en) *Grammoptera abdominalis* hos Fauna Europaea Rediger på Wikidata

* (en) *Grammoptera abdominalis* hos NCBI Rediger på Wikidata

* (en) *Kategori:Grammoptera abdominalis* – bilder, video eller lyd på Wikimedia Commons Rediger på Wikidata

* *Grammoptera abdominalis* – detaljert informasjon på Wikispecies Rediger på Wikidata
* Bilder av arten
**Edward** «**Eddie**» **Umar Fatu** (født 28. mars 1973, død 4. desember 2009), best kjent som **Jamal** og **Umaga**, var en samoansk fribryter i World Wrestling Entertainments *RAW*. Han døde av et hjerteinfarkt i Houston i Texas, bare 36 år gammel.

World Wrestling Entertainment
-----------------------------

Eddie Fatu debuterte i World Wrestling Entertainment 22. juli 2002 som **Jamal** og halvparten av tag teamet Three Minute Warning med Rosey på en episode av *RAW*. De ble ansatt av General Manager Eric Bischoff som hans overfallsmenn og angrep tilfeldige fribrytere hver uke etter Bischoffs ordre. Fatu ble løslatt fra WWE et år senere.

Han debuterte i WWE igjen som **Umaga** 3. april 2006 på en utgave av *RAW* med sin manager Armando Alejandro Estrada. Det var planlagt at Three Minute Warning skulle gjenforenes, men Rosey ble løslatt fra WWE før Umaga debuterte.

Titler
------

* **All Japan Pro Wrestling**
	+ AJPW Unified World Tag Team Championship

* **Frontier Martial-Arts Wrestling** / **World Entertainment Wrestling**
	+ FMW/WEW Hardcore Tag Team Championship

* **Hawai'i Championship Wrestling**
	+ HCW Kekaulike Heritage Tag Team Championship

* **Heartland Wrestling Association**
	+ HWA Tag Team Championship

* **Memphis Championship Wrestling**
	+ MCW Southern Tag Team Championship ×3

Referanser
----------

Eksterne lenker
---------------

* (en) Eddie Fatu – Cagematch Rediger på Wikidata

* (en) Eddie Fatu – wrestlingdata.com Rediger på Wikidata

* (en) Eddie Fatu – Online World of Wrestling Rediger på Wikidata

* (en) Eddie Fatu – Online World of Wrestling Rediger på Wikidata
En **grammatisk kategori** er ei mengde (et sett) med grammatiske trekk som gjensidig utelukker (står i komplementær distribusjon til) hverandre.

Norske substantiv bøyes for eksempel i den grammatiske kategorien bestemthet, der et substantiv enten kan være i bestemt eller ubestemt form, men ikke begge deler (altså gjensidig utestenging). De grammatiske trekka tilfører ord en betydning (f.eks. vil trekket *entall* si at referenten er ett enkelt individ).

Grammatiske kategorier kan deles inn i to grupper. Inherente grammatiske kategorier uttrykker egenskaper ved ordet sjøl, mens relasjonelle grammatiske kategorier uttrykker egenskaper ved andre ord. Et eksempel på en inherent grammatisk kategori er tempus ved verb (det er verbet sjøl som er presens eller preteritum), mens genus ved adjektiv er en relasjonell grammatisk kategori (det er ikke adjektivet sjøl som er hankjønn, hunkjønn eller intetkjønn, men substantivet det står til).

|  |  |
| --- | --- |
| Oppslagsverk/autoritetsdata | Encyclopædia Universalis **·** LCCN **·** BNF **·** BNF (data) **·** NKC **·** BNE
 |
**Hallvard Ødegaard** (født 11. desember 1945 i Voss) er en norsk sivilingeniør og professor ved Norges tekniske høgskole og NTNU. Han er særlig kjent for sitt arbeid med vannforsynings- og avløpsteknikk og vannrensing.

Ødegaard ble i 1969 sivilingeniør fra Norges tekniske høgskole i Trondheim. I 1975 ble han dr.ing. ved samme institusjon. Han var ansatt ved Norsk institutt for vannforskning fra 1970 til 1973. Deretter var han fra 1973 til 1975 ved Institutt for vassbygging ved Norges tekniske høgskole, før han i årene 1975 til 1977 arbeidet hos fylkesmannen i Sør-Trøndelag som overingeniør. I 1977 gikk han tilbake til Institutt for vassbygging, der han var dosent fram til han i 1985 ble professor. Han har vært instituttleder ved Institutt for vann- og miljøteknikk og var fra 1988 til 1991 dekanus ved Fakultet for bygningsingeniørfag. I 2010 ble han professor emeritus.

Kongen utnevnte i 2011 Ødegaard til ridder av 1. klasse av St. Olavs Orden «for hans innsats for vannforskning.» Ødegaard ble i 1990 tildelt Norsk Vannforenings vannpris og fikk i 1995 en tilsvarende pris fra Svensk vannforening. Han er medlem av Det Kongelige Norske Videnskabers Selskab (DKNVS), Norges Tekniske Vitenskapsakademi (NTVA) og Kungliga Ingenjörsvetenskapsakademien (IVA).

Referanser
----------

1. ↑   Autorités BnF, BNF-ID 12995826z, catalogue.bnf.fr, besøkt 30. desember 2019[Hentet fra Wikidata]
2. 1 2  Sveinung Sægrov og Geir Walsø: «Hallvard Ødegaard utnevnt til Ridder av 1. klasse av St. Olavs orden», *Vann*, nr. 3, 2011.
3. ↑  «Utnevnelse til St. Olavs Orden», kongehuset.no. Besøkt 9. august 2011.
4. ↑  «Gruppe VIII Teknologi | DKNVS». Det Kongelige Norske Videnskabers Selskab. Besøkt 24. februar 2019.
5. ↑  Venås, Ingrid. «ØDEGAARD, Hallvard». *NTVA - Norges Tekniske Vitenskapsakademi*. Arkivert fra originalen 24. februar 2019. Besøkt 24. februar 2019.
6. ↑  «Nätverk». *www.iva.se* **(svensk)**. Besøkt 24. februar 2019.

Eksterne lenker
---------------

* (no) Publikasjoner av Hallvard Ødegaard i forskningsdokumentasjonssystemet CRIStin
* (no) Publikasjoner av Hallvard Ødegaard i BIBSYS
* Professor Hallvard Ødegaard, presentasjon fra NTNU

|  |  |
| --- | --- |
| Oppslagsverk/autoritetsdata | Wikistrinda **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CRIStin
 |
Nag Hammadi ligger ved Nilen, nord for Luxor. Her ble Nag Hammadi-skriftene funnet i 1945.
***Gnostiske skrifter*** er en norsk bok med et utvalg tekster fra gnostisismen, redigert av Ingvild Sælid Gilhus og Einar Thomassen, utgitt i Bokklubbens serie Verdens Hellige Skrifter i 2002.

Gnostisismen var en religiøs retning som oppstod tidlig i vår tidsregning. Retningen ble av biskop Ireneus og andre kirkefedre bekjempet som kjettere, blant annet på grunn av dens verdensfornektende dualisme. Kjennskapen til gnostikerne var lenge preget av motstandernes fremstillinger, men i og med funnet av Nag Hammadi-skriftene i 1945 har bevegelsen egne fremstillinger blitt bedre kjent.

*Gnostiske skrifter* inneholder hele eller deler av tekstene *Peters brev til Filip, Johannes' hemmelige bok, Herskermaktenes natur, Gnostikeren Justins Baruksbok, Torden, fullkommen forstand, Ptolemaeus' brev til Flora, Sannhetens evangelium, Brev til Rheginos, Den tredelte traktat, Filipsevangeliet* og *Poimandres*. I tillegg gjengis avsnittet fra Apostlenes gjerninger om Simon Magus, Irenaeus' kommentarer om Simon i sitt verk mot gnostikerne, og diktet «Sangen om Perlen» fra *Apostelen Thomas' gjerninger*.

Referanser
----------

1. ↑  *Gnostiske skrifter*. Utvalgt, oversatt og med et innledende essay av Ingvild Sælid Gilhus og Einar Thomassen. XLVI, 267 s. Bokklubben, 2002. (Verdens Hellige Skrifter; 9). ISBN 82-525-4108-9
2. ↑  Per Kværne og Kari Vogt (1992). *Kunnskapsforlagets religionsleksikon*. Oslo: Kunnskapsforlaget. ISBN 8257304301.
**Eddie Cibrian** (født 16. juni 1973 i Burbank i California) er en amerikansk skuespiller av cubansk opprinnelse.

Han er mest kjent for sine roller som Russell Varon i Invasion, Jesse Cardoza i *CSI: Miami* og som Jimmy Doherty i *Third Watch*. Cibrian hadde hovedrollen i *The Young and the Restless*, *Baywatch Nights* og *Sunset Beach*. Han har også gjesteroller i TV-serier som *Saved by the Bell*, *The College Years*, *Sabrina, The Teenage Witch*, *Criminal Minds* og *Beverly Hills, 90210*. Cibrian er også blitt kreditert med filmroller i *Living Out Loud*.

Ved siden av hans skuespillerkarriere var han også medlem av boy bandet 3Deep mellom 1998 og 2001. Cibrian har siden den gang hatt gjesteroller i *Samantha Who?*, *Dirty Sexy Money* og *Ugly Betty*. I mai 2001 giftet Cibrian seg med Brandi Glanville, en makeupartist. Cibrian og Glanville har to sønner, Mason og Jake, sammen. Paret separerte seg i juli 2009 etter måneder med spekulasjoner om at Cibrian hadde en utenomekteskapelig affære med sangeren LeAnn Rimes som også var gift. Den 24. august 2009 søkte Cibrian om skilsmisse fra Glanville på grunn av deres uforenlige forskjeller. Cibrian giftet seg med country sanger og motspiller i *Northern Lights*, LeAnn Rimes, den 22. april 2011 i Malibu i California.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   www.tvrage.com[Hentet fra Wikidata]
3. ↑   tv.yahoo.com[Hentet fra Wikidata]

Eksterne lenker
---------------

* (en) Eddie Cibrian på Internet Movie Database Rediger på Wikidata

* (sv) Eddie Cibrian i Svensk Filmdatabas Rediger på Wikidata

* (da) Eddie Cibrian på Scope Rediger på Wikidata

* (fr) Eddie Cibrian på Allociné Rediger på Wikidata

* (en) Eddie Cibrian på AllMovie Rediger på Wikidata

* (en) Eddie Cibrian hos Rotten Tomatoes Rediger på Wikidata

* (en) Eddie Cibrian hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
***Grammatorcynus*** er en slekt i makrellfamilien.

Kroppen er langstrakt og litt flattrykt fra sidene. Munnen er forholdsvis liten. Ryggfinnene sitter tett. Første ryggfinne har 11–13 piggstråler og andre ryggfinne 10–12 bløtstråler. Sidelinjen er todelt. Kroppen er dekket med ganske små skjell, og det er ikke noe panser på forkroppen. Ryggen er skinnende blågrønn, og buken er sølvfarget med et gyllent skjær. Begge artene har svømmeblære. 

*Grammatorcynus bilineatus* er utbredt i det indopasifiske området fra Rødehavet østover til Ryukyuøyene, Marshalløyene, Fiji, Ny-Caledonia og nordkysten av Australia. *Grammatorcynus bicarinatus* er bare kjent fra vest-, nord- og østkysten av Australia og finnes blant annet rundt Great Barrier Reef. Før 1983 mente man at det bare var én art i slekten, og navnet *G. bicarinatus* ble brukt i en videre betydning.

Begge artene svømmer pelagisk i store stimer i grunne kystfarvann. De jakter på krepsdyr og fisker.

Det blir fisket lite etter *Grammatorcynus*. De har en ubehagelig ammoniakklukt hvis de ikke blir tilberedt på den rette måten. I Queensland i Australia regnes likevel *G. bicarinatus* som en delikatesse.

Litteratur
----------

* B.B. Collette og C.E. Nauen (1983). *FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date*. FAO Fish.Synop. s. 38–40. ISBN 92-5-101381-0.
* B.B. Collette (1983). «Recognition of two species of double-lined mackerels (*Grammatorcynus*: Scombridae)». *Proceedings of the Biological Society of Washington*. 96: 715–718. ISSN 0006-324X.

Eksterne lenker
---------------

* (en) *Grammatorcynus* – oversikt og omtale av artene i WORMS-databasen Rediger på Wikidata

* (en) *Grammatorcynus* i Global Biodiversity Information Facility Rediger på Wikidata

* (en) *Grammatorcynus* hos ITIS Rediger på Wikidata

* (en) *Grammatorcynus* hos NCBI Rediger på Wikidata

* (en) *Kategori:Grammatorcynus* – bilder, video eller lyd på Wikimedia Commons Rediger på Wikidata

* *Grammatorcynus* – detaljert informasjon på Wikispecies Rediger på Wikidata
**Mathis Jacobsen Hætta** (født 1821, død 1887) ble dømt i forbindelse med Kautokeino-opprøret i 1852. Han var norsk og av samisk ætt.

Hætta ble vinteren 1847-48 en del av vekkelsen som kom etter at Lars Levi Læstadius sendte predikanter til Kautokeino. Som følge av dette sluttet han å drikke alkohol. Han ble en av lederne i vekkelsesbevegelsen.

Etter uro i kirkene i Kautokeino og Skjervøy våren og sommeren 1851, ble åtte personer anmeldt. Blant disse var Mathis Jacobsen Hætta og hans kone Ellen Aslaksdatter Skum og Aslak Jacobsen Hætta, som var en yngre bror av Mathis. Mathis Jacobsen Hætta ble arrestert og satt i fengsl i Tromsø. Der han fortsatt satt i november 1852, da selve Kautokeino-opprøret fant sted.

Referanser
----------

1. 1 2 3  «Vekkelsen i Kautokeino», Arkivverket.
2. ↑  «Aslak Hætta», *Norsk biografisk leksikon*.

Litteratur
----------

* Zorgdrager, Nellejet: *De rettferdiges strid. Kautokeino 1852. Samisk motstand mot norsk kolonialisme*, Oslo: Vett & viten i samarbeid med Norsk folkemuseum, 1997. Fulltekstutgave fra Nasjonalbiblioteket

|  |  |
| --- | --- |
| Oppslagsverk/autoritetsdata | VIAF
 |
**Marjorie Ellen Lobb** (født 24. desember 1947 i New York, USA) er en amerikansk/norsk billedkunstner, bosatt på Vestre Sandøya i Tvedestrand kommune. Hun arbeider i hovedsak med tresnitt og oljemaleri.

Ellen Lobb kom til Norge i 1970 etter fullført bachelorgrad fra Rhode Island School of Design, fine arts. Hun har også utdannelse fra Institutt for grafisk design, Høgskolen i Telemark (1971) og Statens lærerhøgskole i forming, Oslo (1978). Etter hvert bosatte hun seg på Vestre Sandøya utenfor Tvedestrand, hvor hun har eget verksted og galleri. 

Lobb har en rekke separatutstillinger bak seg, blant annet på Tyholmen galleri (1992), Grimstad kunstforening (1995), Lillesands Da’ene (1996) og i Bykle og Valle kunstlag (1997). Hun har deltatt fem ganger på Sørlandsutstillingen (siste gang i 1993). I 1996 deltok hun på Høstutstillingen. Lobb har også deltatt på utstillinger i Christiansand kunstforening (1994, 1995 og 1998), Tvedestrand kunstforening (1988 og 1996), Grimstad kunstforening (1998 og 1999), Risør kunstforening (1999) og Sørlandets kunstnersenter og Galleri 9 (1997-99). I forbindelse med 100-årsjubileet for kvinners stemmerett i 2013, deltok Lobb på jubileumsutstillingen «Med kunsten som stemme» på Lindvedske hus i Arendal.

I perioder har hun arbeidet som illustratør for *Norsk Hagetidend* (1985-89) og senere for magasinet *Foreldre & Barn* (1997-1990). Hun har også undervist i estetiske fag ved videregående skoler i Aust-Agder. Lobb er innkjøpt av Skien Billedgalleri (1995), Tvedestrand kommune (1993 og 1994) og Tvedestrand videregående skole (1990).

Ellen Lobb er medlem i Norske billedkunstnere Agder (NBK-Agder).

Referanser
----------

1. ↑  Made on Sandøya: «Ellen Lobb» Arkivert 30. oktober 2014 hos Wayback Machine.
2. ↑  Minge, Hans Otto: *Norske billedkunstnere Agder* (1999), s. 108.
3. ↑  Heidi Arild: «Motstand og mykhet» i *Agderposten*, s. 16-19, 3. mai 2013.
Et kalligrafert eksemplar av Mathnawi fra Tyrkia, 1490
**Mathnawi** eller **Masnavi** (persisk مثنوی معنوی ; tyrisk *Mesnevi*) er en omfattende diktsyklus; skrevet på 1260-tallet av den persiske dikteren og sufi-læreren Jalal al-Din Rumi (1207–1273)

Verket består av 6 bøker, og i alt 25 000 vers, eller 50 000 linjer. Det omtales gjerne som «Koranen på persisk tungemål».

I et hverdagsnært bildespråk, med lignelser hentet fra bord og åker, fremstiller Rumi kjernen i sufismens forståelse av islam: å sanse den usynlige verden, og være ett med Skaperen. 

*«To hovedmotiv i Mathnawi: Alt er i forvandling og bevegelse, og mysteriet er rett foran oss, blant oss og i oss. Rumi ber oss rette blikket mot planter, trær og dyr, en liten mygg eller et gammelt esel, en vakker juvel, et lite barn eller den rykende ferske kebaben vi er i ferd med å føre til munnen – for alt er tegn som må tydes. Tyder vi tegnene rett, vil vi også forstå at 'Gud er oss nærmere enn vår egen halspulsåre'.»*
Boken ble skrevet mot slutten av Rumis liv, i samarbeid med hans sekretær *Husam al-Din*. Arbeidet med første bok begynte mellom 1256 og 1262, mens annen bok ble påbegynt mellom november 1263 og oktober 1264. Verket henter anekdoter, motiver og tema fra mange, eldre klassiske tekster, både innen islam og fra andre sammenhenger. Det skal, for eksempel, finnes 35 sitater fra eller referanser til *Fuglenes forsamling*.

Referanser
----------

1. ↑  Kilde for sitat og vurderinger er Kari Vogts innledning til *Sivfløytens sang*, 2003

Norsk utgave
------------

* Jalāl al-Dīn Rūmī. *Sivfløytens sang, og andre dikt fra Mathnawi*. Utvalg og innledende essay av Kari Vogt; gjendiktet av Arne Ruste. Bokklubbene, 2003. LIV, 208 sider. (Verdens Hellige Skrifter; 21) ISBN 82-525-5194-7
* Koret SKRUK utga i 2010 plata *I vinens speil* med tekster fra Rumis *Mathnawi* og av Hafiz

| * v
* d
* r
Persisk litteratur |
| --- |
| Klassisk | Fakhr al-din Araqi **·** Nizami Aruzi **·** Farid ud din Attar **·** Avicenna **·** Abu Rayhan Biruni **·** Abu-Mansur Daqiqi **·** Ferdousi **·** Hafez **·** Ibn Khordadbeh **·** Omar Khayyām **·** Nizam al-Mulk **·** Rudaki **·** Rumi **·** Sa’di **·** Obeyd Zakani **·** Zarathustra |
| Moderne | Mahmoud Dowlatabadi **·** Simin Daneshvar **·** Forugh Farrokhzad **·** Sadeq Hedayat  **·** Iraj Mirza **·** Shahrnush Parsipur |
| Iranister | Mary Boyce **·** Ashk Dahlén **·** Richard Nelson Frye **·** Sven Hedin **·** Finn Thiesen **·** Georg Morgenstierne **·** Prods Oktor Skjærvø **·** Ehsan Yarshater |
Detalj av primstav; her ser man merkene for (fra venstre) markusmesse (25. april), gauksmesse (1. mai), korsmesse vår (3. mai), hallvardsmesse (15. mai) og eriksmesse (18. mai).
**Hallvardsmesse** (ev. halvardmesse, halvardmess) er minnedagen for sankt Hallvard og blir feiret 15. mai. Hallvardsmesse er en av merkedagene på primstaven, der er den ofte avmerket med en kvernstein eller prikker for korn. Primstavmerket sikter til Hallvard Vebjørnson som etter legenden ble drept og senket i Drammensfjorden med en kvernstein rundt halsen, men som senere ble helligkåret.

Hallvardsmesse har vært mye brukt som merke for såtid. I enkelte strøk syd i Norge hette det gjerne at hallvardmesse var siste sådagen. På Østlandet var tre dager før og tre dager etter hallvardmesse regnet som beste såtiden. Nord i landet var hallvardmesse gjerne starten på såtiden. Andre steder er hallvardsmesse dagen for å slippe ut kyrne.

Kilder
------

* Ekrem, Randi (1992). *Primstaven: tradisjonar og merkedagar*. Ålesund: R. Ekrem. s. 80. ISBN 8299269105.
**Benjamin Ward Spilsbury** (født 1. august 1864, død 15. august 1938) er en tidligere engelsk landslagsspiller i fotball. Han debuterte på landslaget mot Irland den 28. februar 1885. Spilsbury spilte 3 kamper for England, og scoret 5 mål.

Hans store kamp for England kom i 1886 da han laget 4 av målene for England i 6-1 seieren over Irland.

Spilsbury var en allsidig idrettsutøver som var utdannet fra Repton School der han spilte fotball , cricket og drev med friidrett. Han ble skolemester 4 ganger i lengde, og i 1882 slo han skolerekorden.

Etterpå begynte han på Jesus College i Cambridge, og han spilte fotball for Cambridge University fra 1884 til 1887. I sitt siste år på universitetet var han også kaptein for laget.

Selv om han representerte Cambridge University som landslagsspiller, spilte han også kamper for Derby County i årene 1884 til 1889. I den sammenheng huskes han best for å ha scoret historiens første Derbymål i 1884. Totalt fikk han med seg 8 FA-cup kamper og 7 FA-cup mål for Derby. I tillegg har han spilt 1 ligakamp og scoret 1 ligamål.

Etter utdannelsen flyttet han til Canada der han jobbet som eiendomsmegler.

Landslagskarriere for England
-----------------------------

|
|  |
| Landskamp | Motstander | Tidspunkt | **Sted** | Resultat | Mål | **Klubb** |
| 1 | Irland | 28/02-1885 | Manchester | 4-0 | 1 | Cambridge University |
| 2 | Irland | 13/03-1886 | Belfast | 6-1 | 4 | Cambridge University |
| 3 | Skottland | 27/03-1886 | Glasgow | 1-1 | 0 | Cambridge University |

Referanser
----------

1. ↑  «Benjamin Ward Spilsbury». EnglandStats.

|  |  |
| --- | --- |
| Oppslagsverk/autoritetsdata | Prabook
 |